หลายครั้งที่นึกถึงร้านที่อยากไปนั่งทานกาแฟ และขอให้มีอาหารด้วย แต่ส่วนมากร้านกาแฟที่มีก็จะขายแค่กาแฟกับขนม ดีใจมากที่มีร้านนี้มาเปิดแถวบ้าน
ร้านนี้น่าจะเป็นสาขามาจากร้านที่ปาย ที่ตั้งสาขาสารภีนี้ตั้งอยู่บนถนนเส้นซุปเปอร์ไฮเวย์เชียงใหม่-ลำปาง ขาเข้าเชียงใหม่ สังเกตุง่ายๆ จะอยู่ตรงกันข้ามกับร้านขายวัสดุก่อสร้างที่ชื่อว่า "ไทวัสดุ" เลยค่ะ
บรรยากาศ - ตกแต่งแนวล็อฟ ง่ายๆ เน้นปูนเปลือย เฟอร์นิเจอร์เหล็กและไม้ แต่ก็นำความมุ้งมิ้งของพี่หมีตัวโตและผนังสีฟ้ามาเพิ่มความน่ารัก 
เมนู - มีเครื่องดื่ม กาแฟทั่วไป สมูตตี้ อิตาเลี่ยนโซดา ขนมมีทั้งเค้กที่หมุนเวียนไปในแต่ละช่วงก็จะมีจำพวก Honey toast  และ Waffle สำหรับอาหารนั้นก็จะเป็นเมนูง่ายๆ แบบจานเดียว เช่น สลัด สปาเก็ตตี้ ข้าวกระเพราไข่ดาว เฟรนฟราย ไก่ทอด และอื่นๆ 
นับว่ามาที่เดียวทานได้ทั้งหนักและเบา เอาใจไปเลยค่ะ 